

**Republika e Kosovës**

**Republika Kosovo-Republic of Kosovo**

**Kuvendi - Skupština – Assembly**

|  |  |  |
| --- | --- | --- |
| **LEGJISLATURA VIII**  **Sesioni Pranveror**  **RAPORT ME REKOMANDIME** | | |
|  | | |
| **PËR:** | **Deputetët e Kuvendit** |  |
| **CC:** | **Kryesinë e Kuvendit** | |
| **NGA:** | **Komisioni për Çështje të Sigurisë dhe Mbrojtjes** | |
| **LËNDA:** | **Raport me Rekomandime për Projektligjin Nr 08/L-l13 për Policinë Ushtarake në Forcën e Sigurisë se Kosovës** | |
| **DATË:** | **29.04 .2022** | |

Komisioni për Çështje të Sigurisë dhe Mbrojtjes në cilësinë e komisionit funksional dhe raportues në mbledhjen e mbajtur me datë 29.04.2022, miratoi Raportin me Rekomandime për ProjektligjinNr 08/L-l 13 për Policinë Ushtarake në Forcën e Sigurisë se Kosovës dhe në pajtim më nenin 57.9 të Rregullores të Kuvendit vendosi që të njëjtin, t’i paraqesë Kuvendit për shqyrtim dhe miratim si vijon:

**RAPORT ME REKOMANDIME**

**PËR PROJEKTLIGJIN Nr 08/L-l 13 PËR POLICINË USHTARAKE NË FORCËN E SIGURISË SË KOSOVËS**

**A. Qëllimi**

Ky ligj përcakton misionin, organizimin, autorizimet dhe detyrat e Policisë Ushtarake në Forcën e Sigurisë së Kosovë. Autorizimet dhe detyrat e Policisë Ushtarake (PU) do të jenë të ndërlidhura me kufizimin e të drejtave dhe lirive të njeriut, andaj është e domosdoshme që kjo fushë të rregullohet me ligj. Duke marr parasysh se PU vepron brenda dhe jashtë kazermave të FSK-së, ndaj pjesëtareve të uniformuar, punonjësve civil të MM dhe FSK-së dhe qytetareve gjatë operacioneve brenda dhe jashtë vendit, kërkohet që PU të ketë autorizime specifike ligjore në mbështetje të misionit.

**B. Zgjidhja**

Me miratimin e këtij projektligji synohet të rregullohen dhe avancohen procedurat, detyrat, si dhe përgjegjësitë në policinë ushtarake dhe ushtrimet e autorizimeve ligjore.

**C. Ndikimi buxhetor**

Departamenti i Buxhetit në Ministrinë e Financave, Punës dhe Transfereve në opinionin e vet për vlerësimin e ndikimit buxhetor të Projektligjit vlerëson që zbatimi në praktikë i nuk paraqet kosto buxhetore shtesë.

**D. Zbatimi**

Ky ligj zbatohet ndaj të gjitha subjekteve ushtarake dhe civile, vendore dhe të huaja, me ose pa shtetësi, të cilat me veprimet e tyre cenojnë veprimtarinë e Forcës së Sigurisë të Kosovës brenda dhe jashtë vendit.

**Rekomandimet**

Komisioni funksional për Çështje të Sigurisë dhe Mbrojtjes i rekomandon Kuvendit të miratoi Projektligjin me amendamentet e propozuara si vijon:

|  |  |  |
| --- | --- | --- |
| **Projektligji Nr 08/L-l13 për Policinë Ushtarake në Forcën e Sigurisë se Kosovës** | **Amendamentet e propozuara nga Komisioni funksional** | **Projektligji me ndryshimet e propozuara** |
| Kuvendi i Republikës së Kosovës,  Në bazë të nenit 65 (1) të Kushtetutës së Republikës së Kosovës,  Miraton:  **LIGJ PËR POLICINË USHTARAKE NË FORCËN E SIGURISË SË KOSOVËS**  **Neni 1**  **Qëllimi**  Ky ligj përcakton misionin, organizimin, autorizimet dhe detyrat e Policisë Ushtarake në Forcës së Sigurisë të Kosovës.  **Neni 2**  **Fushëveprimi**  Ky ligj zbatohet mbi personelin ushtarak, personelin civil të FSK dhe Ministrisë së Mbrojtjes, shtetas apo të huaj, të cilët me veprimet e tyre cenojn apo pengojnë Forcën e Sigurisë së Kosovës.  **Neni 3**  **Juridiksioni**  Policia Ushtarake e ushtron juridiksionin e saj në territorin e Republikës së Kosovës, si dhe kur dërgohet me mision jashtë vendit në mbështetje të Forcës së Sigurisë së Kosovës.  **Neni 4**  **Përkufizimet**   1. Në këtë ligj termat e mëposhtëm kanë këto kuptime:    1. **PU –** Policia Ushtarake;    2. **Pjesëtar i Policisë Ushtarake** - pjesëtari i FSK-së që është përzgjedhur dhe emëruar të kryejë detyra të PU-së;    3. I**nformacion** - është çdo njohuri që mund të komunikohet apo të dokumentohet, pavarësisht nga forma;    4. **Përdorimi i forcës** - është veprimi i drejtpërdrejtë i pjesëtarit të Policisë Ushtarake nëpërmjet forcës fizike, pajisjeve apo mjeteve të tjera të dhëna në përdorim në bazë dhe për zbatim të ligjit, në mënyrë të arsyeshme dhe propercionale;    5. **Shoqërim**i - është dërgimi i personit në ambientet e Policisë Ushtarake apo vende të tjera të caktuara nga organet kompetente, me ose pa vullnetin e tij, për shkaqe të parashikuara në këtë ligji;    6. **Veprimtari informative** - është veprimtaria e pjesëtarit të Policisë Ushtarake, e kryer në përputhje me legjislacionin në fuqi për kërkimin, gjetjen, grumbullimin, regjistrimin, administrimin, verifikimin, analizimin e të dhënave dhe informacioneve për veprimtari të kundërligjshme në Forcën e Sigurisë së Kosovës. 2. Përkufizimet tjera të përdorura kanë kuptim sipas legjislacionit në fuqi.   **Neni 5**  **Misioni**  Policia Ushtarake ka për detyrë të ofrojë shërbime policore dhe mbështetje luftarake për Forcën e Sigurisë së Kosovës, brenda dhe jashtë vendit, në përmbushjen e misionit të saj.  **Neni 6**  **Parimet**   1. Policia Ushtarake veprimtarinë e saj e realizon mbi parimet e:   1.1. ligjshmërisë;  1.2.respektimit të të drejtave dhe lirive themelore të njeriut;  1.3.proporcionalitetit;  1.4.pavarësisë së hetimeve dhe operacioneve;  1.5.profesionalizimit;  1.6. paanësisë;  1.7.objektivitetit;  1.8.integritetit;  1.9.mosdiskriminimit;  1.10. transparencës;  1.11. kontrollit; dhe  1.12. llogaridhënies.  **Neni 7**  **Statusi**  Policia Ushtarake është strukturë e specializuar në përbërje të Forcës së Sigurisë të Kosovës, në varësi të Komandanti të Forcës së Sigurisë të Kosovës.  **Neni 8**  **Autorizimet**   1. PU-ja i ushtron autorizimet e veta në kazermat apo në zonat e operacionit ku operon FSK-ja, në hapësirat e MM-së, jashtë kazermave ndaj personelit të FSK-së dhe MM-së, si dhe ndaj personave që bien ndesh me urdhrat e ligjshëm të PU. 2. PU-ja autoritetin e saj e ushtron mbi të gjitha subjektet ushtarake dhe civile, vendore dhe të huaja, me ose pa shtetësi, të cilat me veprimet e tyre cenojnë veprimtarinë e Forcës së Sigurisë të Kosovës brenda dhe jashtë vendit. 3. 3. Policia Ushtarake për kryerjen e detyrave të dhëna mbështetet në dispozitat e këtij ligji, Ligjin për Statusin, Imunitetet dhe Privilegjet e Misioneve Diplomatike, Konsulore dhe Personelin e Kosovës dhe Pranin Ndërkombëtare dhe Ushtarake si dhe Përsonelin e saj, si dhe legjislacionin tjetër në fuqi, dhe ka këto autorizime:    1. të kryejë kontrolla të sigurisë, përfshirë por jo kufizuar vetëm në: kontrollin e personave, dokumenteve, mjeteve të transportit, bagazheve, objekteve dhe hapësirave;    2. të rregullojë trafikun dhe të shqiptojë gjoba të trafikut sipas legjislacionit në fuqi, për pjesëtaret e FSK dhe personelin e MM në automjete zyrtare.    3. të rregullojë trafikun dhe të shqiptojë gjoba të trafikut sipas legjislacionit në fuqi brenda kazermave të FSK;    4. të përdorë sinjalistikën emergjente për lëvizje në trafik;    5. të kufizojë lëvizjen, të ndalojë, të arrestojë dhe të shoqërojë persona;    6. të përdorë forcën dhe mjete shtrënguese të domosdoshme dhe proporcionale sipas legjislacionin ne fuqi;    7. të identifikojë dhe të verifikojë persona, mjetet dhe pajisjet;    8. të bëjë identifikimin e personave të cilët përdorin apo bartin uniformë, pjesë të uniformës, shenja, simbole apo mjete të ngjashme me ato të FSK;    9. të mbledhë, vlerësojë, ruajë dhe të procedojë të dhëna dhe informacione lidhur me shkeljet e dyshuara;    10. të kryejë veprime për parandalimin dhe hetimin e veprimeve kundërligjore, sipas procedurave të parapara me legjislacionin ne fuqi;    11. të bëjë sekuestrimin e përkohshëm të sendeve, mjeteve dhe pajisjeve në përputhje me ligjislacionin në fuqi;    12. të bëjë sigurimin e sendeve, objekteve, lokacioneve, zonave, vendngjarjes, provave dhe dëshmive;    13. të bëjë mbrojtjen e personave, objekteve, dhe zonave me rëndësi të veçantë;    14. të bashkëpunojë me Policinë e Kosovës dhe agjencitë tjera të zbatimit të ligjit dhe sigurisë;    15. të kryejë detyra të tjera në kuadër të misionit të FSK-së, konform urdhëresave të marra nga zinxhiri komandues;    16. të përdorë pronën e personave të tretë në rrethana emergjente dhe jashtëzakonshme.   **Neni 9**  **Detyrat e Policisë Ushtarake**   1. PU-ja ka për detyrë të:    1. mbajë rendin dhe disiplinën ushtarake në FSK;    2. sigurojë mbarëvajtjen e trafikut ushtarak;    3. parandalojë, hetojë dhe zbulojë krimet të cilat ndiqen sipas detyrës zyrtare, të kryera nga pjesëtarët e FSK dhe punonjës të tjerë të FSK-së dhe Ministrisë së Mbrojtjes, brenda objekteve ushtarake apo që lidhen me aktivitetet ushtarake, në përputhje me legjislacion në fuqi;    4. mbrojë personelin, delegacionet dhe personat me rëndësi të veçantë;    5. mbrojë pronën, komandën dhe njësitë ushtarake;    6. mbrojë objektetet ose zonat me rëndësie të veçantë**.**   **Nenin 10**  **Organizimi i PU**   1. Policia Ushtarake në Forcën e Sigurisë së Kosovës është e organizuar në;    1. Komanda e PU-së, e cila siguron komandim dhe kontroll ndaj Policisë Ushtarake. Komanda përbëhet nga stafi komandues dhe sektorët funksionalë për të mbështetur operacionet e Policisë Ushtarake;    2. Njësia e mbrojtjes së afërt që ofron siguri dhe përcjellje për personalitetet e rëndësishme, gjatë kryerjes së aktiviteteve zyrtare;    3. Njësia për rend ushtarak dhe ligj, ecila siguron dhe kontrollon zbatimin e akteve ligjore dhe nënligjore për rendin dhe disiplinën ushtarake në kuadrin e veprimtarisë së FSK-së;    4. Njësia e hetimeve për parandalimin, zbulimin, ndjekjen e veprimtarisë kriminale, kapjen e personave që kanë kryer ose përgatiten të kryejnë vepra penale brenda hapësirave që janë nën administrimin dhe menaxhimin e FSK-së dhe MM-së. 2. Njësia e hetimeve nga paragrafi 1.4 i këtij nenin, gjatë ushtrimit të veprimtarisë së saj, për shkeljet të cilat janë të parapara në Kodin Disiplinor dhe aktet tjera normative të FSK-së, vepron në bashkëpunim me njësitë e FSK-së, kurse për kundërvajtjet dhe veprat penale, bashkëpunon me Policinë e Kosovës, Gjykatat dhe Prokurorinë. 3. Policisë Ushtarake mund t’i shtohen edhe njësi tjera të specializuara dhe operacionale varësisht nga nevojat e FSK-së.   **Neni 11**  **Paraqitja e kallëzimit penal**  Hetuesi i Policisë Ushtarake paraqet kallëzim penal për veprat që cenojnë ose mund të cenojnë Forcën e Sigurisë së Kosovës, në përputhje me dispozitat e legjislacionit në fuqi. Hetuesi vendos dokumentacionin përkatës në dispozicion të prokurorit që ka në kompetencë ushtrimin e ndjekjes penale.  **Neni 12**  **Njoftimi për paraqitje në PU**   1. Ushtaraku ose civili që punon në Forcën e Sigurisë së Kosovës dhe Ministrinë e Mbrojtjes, ftohet për t’u paraqitur në zyrat e njësisë se hetimeve të PU-së si i dyshuar, dëshmitar apo që ka informacione për raste penale apo disiplinore. 2. Njoftimi për paraqitje bëhet me anë të fletë-thirrjes, email-it zyrtar, telefonit, duke përcaktuar arsyen e paraqitjes, kohën, vendin, si dhe punonjësin e Policisë Ushtarake që e ka ftuar.   **Neni 13**  **Shoqërimi në Policinë Ushtarake**   1. Polici Ushtarak shoqëron në zyrat e Policisë Ushtarake, në lokacione të caktuara, pjesëtarët e uniformuar dhe civilët në të gjitha rastet që:    1. refuzojnë të paraqesin dokumentin e identifikimit apo dyshohet për vërtetësinë e tij;    2. kundërshtojnë ose pengojnë pjestarin e Policisë Ushtarake në kryerjen e detyrës;    3. janë gjetur në vendngjarje dhe për të cilët dyshohet se janë autorë të veprës penale;    4. kërkohen nga organet e drejtësisë. 2. Personat që shoqërohet nga Policia Ushtarake, u krijohen kushte normale qëndrimi sipas legjislacionit në fuqi dhe pas sqarimit të rrethanave të çështjes për të cilën është shoqëruar i ndërpritet shoqërimi. 3. Kur Policia Ushtarake kap një civil në strukturë ose zonë me rëndësi të veçantë, zonë ushtarake, në vend ngjarje i dyshuar për vepre penale, në zmbrapsje të sulmit ndaj ekipit, personave ose sendeve dhe pasurive që ka në mbrojtje, do të informojë Policinë e Kosovës. 4. Kundër personit nga paragrafi 3 i këtij neni, Policia Ushtarake mund të përdorë masat e nevojshme dhe mjetet shtrënguese, duke e ndaluar deri në ardhjen e Policisë së Kosovës. 5. Në të gjitha rastet, personi i shoqëruar apo ndaluar nuk mund të mbahet më shumë se 6 orë, me përjashtim që lirimi i tij paraqet rrezik potencial për FSK-në, komunitetin apo vetën e tij. Në raste të veqanta personi i shoqëruar apo ndaluar mund të mbahet deri në 24h. Brenda kësaj kohe PU-ja informonë Prokurorin Publik kompetent, në përputhje me legjislacionin në fuqi. 6. Policia Ushtarake mund të ndalojë pjesëtarët e FSK-së të dehur apo nën ndikimin e substancave tjera, por jo me shumë se 24h orë.   **Neni 14**  **Arrestimi dhe ndalimi**  Polici Ushtarak bën arrestimin dhe ndalimin e ushtarakut ose civilit sipas dispozitave të legjislacioni në fuqi, në përmbushje detyrave dhe atorizimëve sipas këtij ligji.  **Neni 15**  **Përdorimi i forcës dhe armëve të zjarrit**  Policia Ushtarake është e autorizuar ta përdorë forcën, armët e zjarrit, mjetet dhe pajisjet që i ka në përdorim, në përputhje me parimet e proporcionalitetit dhe domosdoshmërisë, me qëllim të përmbushjes së autorizimeve dhe detyrave sipas legjislacionit në fuqi. Në zbatim të këtij neni Ministri i Ministris së Mbrojtjes nxjerr aktë nënligjor.  **Neni 16**  **Pavarësia e hetimeve**  PU në hetime do të jetë e pavarur nga ndërhyrjet politike ose ndërhyrjet nga MM-ja dhe FSK-ja.  **Neni 17**  **Uniformat, shenjat dhe simbolet e Policisë Ushtarake**   1. Policia Ushtarake, gjatë kryerjes së detyrave dhe autorizimeve të saj, përveç uniformës zyrtare mund të veshë edhe rroba civile. 2. Polici Ushtarak pajiset dhe mban dokument identifikimi të Policisë Ushtarake me numër identifikues (distinktivin), dheidentifikohet në rast se kërkohet.   **Neni 18**  **Mjetet lëvizëse të PU**  Në ushtrimin e detyrave, PU përdor mjete ushtarake dhe civile. PU mund të përdorë automjete me përparësi kalimi (sisteme alarmi dhe drita rotative) dhe mjete shoqërimi. Varësisht nga misioni dhe detyra mund të përdorën automjetet nga ato transportuese, luftarake dhe automjete speciale për detyra specifike të PU-së.  **Neni 19**  **Trajnimi profesional i Policisë Ushtarake**   1. PU i nënshtrohet trajnimit profesional nga institucionet arsimore të FSK-së ose jashtë tyre, të cilat ofrojnë trajnim në përputhje me ligjin. 2. Për ushtrimin e detyrave dhe autorizimeve pjesëtari, i PU-së duhet të jetë i certifikuar sipas standardeve të brendshme të përcaktuar nga FSK-ja dhe legjislacioni përkatës në fuqi. 3. Pjesëtari i Policisë Ushtarake ri-certifikohet çdo pesë (5) vite, në mënyrën e përcaktuar nga FSK-ja dhe legjislacioni përkatës në fuqi. Dështimi në riçertifikim, nenkupton humbjen e statusit të PU, por jo edhe shërbim në FSK.   **Neni 20**  **Rrezikshmëria**  PU-ja gëzon të drejtën për pagesën e rrezikshmërisë sipas legjislacionit në fuqi.  **Neni 21**  **Shkëmbimi i informacionit**  Policia Ushtarake shkëmben informacione me Policinë e Kosovës dhe Agjencitë tjera të zbatimit të ligjit dhe sigurisë, në përputhje me legjislacionin në fuqi.  **Neni 22**  **Detyrimi për të mos dhënë informacion**   1. Polici Ushtarak dhe zyrtarët e tjerë që punojnë në Policinë Ushtarake nuk duhet të japin informacione, për të cilat kanë marrë dijeni gjatë kryerjes së detyrës ose jashtë saj, përveç personave të autorizuar me ligj. 2. Detyrimi për të mos dhënë informacion zbatohet edhe për policin ushtarak të liruar ose të larguar nga Policia Ushtarake. 3. Për informacione, që kanë të bëjnë me identitetin e dëshmitarëve dhe sinajalizuesëve Policia Ushtarake zbaton legjislacionin në fuqi.   **Neni 23**  **Dispozitat kalimtare**  Me hyrjen në fuqi të këtij ligji shfuqizohen të gjitha aktet nënligjore që janë në kundërshtim me këtë ligjë.  **Neni 24**  **Hyrja në fuqi**  Ky ligj hyn në fuqi pesëmbëdhjetë (15) ditë pas publikimit në Gazetën Zyrtare të Republikës së Kosovës.    Glauk KONJUFCA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Kryetar i Kuvendit të Republikës së Kosovës | **Amendamenti 1**  Neni 2, ndryshohet si vijon:  **Neni**  **Fushëveprimi**  *“***Ky ligj zbatohet ndaj të gjitha subjekteve ushtarake dhe civile, vendore dhe të huaja, me ose pa shtetësi, të cilat me veprimet e tyre cenojnë veprimtarinë e Forcës së Sigurisë të Kosovës brenda dhe jashtë vendit**”.  **Amendamenti 2**  Neni 4. Paragrafi 1. nënparagrafi 1.1. ndryshohet si vijon: “ **Policia ushtarake (PU) është Policia e Forcës së Sigurisë së Kosovës ”.**  **Amendamenti 3**  Neni 5, ndryshohet si vijon:  **Neni 5**  **Misioni**  “**Policia Ushtarake ka për mision ruajtjen e rendit ushtarak dhe garantimin e zbatimit të ligjit në Forcën e Sigurisë së Kosovës, mbrojtjen e jetës së personelit, mbrojtën e pronës shtetërore në përdorim apo administrim të Forcës së Sigurisë, brenda dhe jashtë vendit”.**  **Amendamenti 4**  Neni 8. Paragrafi 2. fshihet.  **Amendamenti 5**  Neni 8, paragrafi 3, ndryshohet si në vijim: **“Policia Ushtarake për përmbushjen e misionit të saj, mbështetet në dispozitat e këtij ligji, Ligjit për Statusin, Imunitetet dhe Privilegjet e Misioneve Diplomatike dhe Konsullore dhe personelin në Republikën e Kosovës dhe Praninë Ndërkombëtare Ushtarake dhe personelin e saj, si dhe legjislacionin tjetër në fuqi, dhe ka këto autorizime**;’  **Amendamenti 6**  Shkurtesa “**PU”** në titujt eneneve 10, 12 dhe 18, zëvendësohet me fjalët” **“Policia Ushtarake”.**  **Amendamenti 7**  Neni 10, Paragrafi 1, nënparagrafi 1.3. fjalët “ **dhe ligj”** fshihen.  **Amendamenti 8**  Neni 13, Paragrafi 2, ndryshohet si vijon**: “Personi që shoqërohet nga Policia Ushtarake, i krijohen kushte normale qëndrimi sipas legjislacionit në fuqi dhe pas sqarimit të rrethanave të çështjes për të cilën është shoqëruar, kur nuk është i përfshirë, i ndërpritet shoqërimi. Në rast se personi është i përfshirë veprohet sipas nenit 14 të këtij ligji”.**  **Amendamenti 9**  Neni 13, Paragrafi 5, ndryshohet si vijon; **“Në të gjitha rastet, personi i shoqëruar apo i ndaluar nuk mund të mbahet më shumë se gjashtë (6) orë.**  **Amendamenti 10**  Neni 13, Paragrafi 6, fshihet.  **Amendamenti 11**  Neni 14, ndryshohet si vijon: **“Polici Ushtarak bën arrestimin dhe ndalimin e ushtarakut dhe civilit sipas dispozitave të Kodit të Procedurës Penale”**.  **Amendamenti 12**  Neni 16. fshihet  **Amendamenti 13**  Pas nenit 22 shtohet një nen i ri me këtë përmbajtje:  **Neni 23**  **Aktet nënligjore**  **1. Në zbatim të nenit 8, 9, 13 dhe 15 të këtij ligji, Ministri i Mbrojtjes nxjerr akte nënligjore të veçanta, në afat prej dymbëdhjetë (12) muajsh nga hyrja në fuqi e këtij ligji.**  **2. Aktet nënligjore që janë në fuqi vazhdojnë të zbatohen, deri në nxjerrjen e akteve të reja, me kusht që të mos jenë në kundërshtim me këtë ligj.**  **Amendamenti 14**  **Neni 23, Titulli i Nenit “ Dispozitat kalimtare”** ndryshohet si në vijim: **“ Shfuqizimi”.** | Kuvendi i Republikës së Kosovës,  Në bazë të nenit 65 (1) të Kushtetutës së Republikës së Kosovës,  Miraton:  **LIGJ PËR POLICINË USHTARAKE NË FORCËN E SIGURISË SË KOSOVËS**  **Neni 1**  **Qëllimi**  Ky ligj përcakton misionin, organizimin, autorizimet dhe detyrat e Policisë Ushtarake në Forcës së Sigurisë të Kosovës.  **Neni 2**  **Fushëveprimi**  **Ky ligj zbatohet ndaj të gjitha subjekteve ushtarake dhe civile, vendore dhe të huaja, me ose pa shtetësi, të cilat me veprimet e tyre cenojnë veprimtarinë e Forcës së Sigurisë të Kosovës brenda dhe jashtë vendit.**  **Neni 3**  **Juridiksioni**  Policia Ushtarake e ushtron juridiksionin e saj në territorin e Republikës së Kosovës, si dhe kur dërgohet me mision jashtë vendit në mbështetje të Forcës së Sigurisë së Kosovës  **Neni 4**  **Përkufizimet**   1. Në këtë ligj termat e mëposhtëm kanë këto kuptime:    1. **Policia ushtarake (PU) është Policia e Forcës së Sigurisë së Kosovës** ;    2. **Pjesëtar i Policisë Ushtarake** - pjesëtari i FSK-së që është përzgjedhur dhe emëruar të kryejë detyra të PU-së;    3. I**nformacion** - është çdo njohuri që mund të komunikohet apo të dokumentohet, pavarësisht nga forma;    4. **Përdorimi i forcës** - është veprimi i drejtpërdrejtë i pjesëtarit të Policisë Ushtarake nëpërmjet forcës fizike, pajisjeve apo mjeteve të tjera të dhëna në përdorim në bazë dhe për zbatim të ligjit, në mënyrë të arsyeshme dhe propercionale;    5. **Shoqërim**i - është dërgimi i personit në ambientet e Policisë Ushtarake apo vende të tjera të caktuara nga organet kompetente, me ose pa vullnetin e tij, për shkaqe të parashikuara në këtë ligji;    6. **Veprimtari informative** - është veprimtaria e pjesëtarit të Policisë Ushtarake, e kryer në përputhje me legjislacionin në fuqi për kërkimin, gjetjen, grumbullimin, regjistrimin, administrimin, verifikimin, analizimin e të dhënave dhe informacioneve për veprimtari të kundërligjshme në Forcën e Sigurisë së Kosovës. 2. Përkufizimet tjera të përdorura kanë kuptim sipas legjislacionit në fuqi.   **Neni 5**  **Misioni**  Policia Ushtarake ka për mision ruajtjen e rendit ushtarak dhe garantimin e zbatimit të ligjit në Forcën e Sigurisë së Kosovës, mbrojtjen e jetës së personelit, mbrojtën e pronës shtetërore në përdorim apo administrim të Forcës së Sigurisë, brenda dhe jashtë vendit  **Neni 6**  **Parimet**   * 1. Policia Ushtarake veprimtarinë e saj e realizon mbi parimet e:   1.1. ligjshmërisë;  1.2.respektimit të të drejtave dhe lirive themelore të njeriut;  1.3.proporcionalitetit;  1.4.pavarësisë së hetimeve dhe operacioneve;  1.5.profesionalizimit;  1.6. paanësisë;  1.7.objektivitetit;  1.8.integritetit;  1.9.mosdiskriminimit;  1.10. transparencës;  1.11. kontrollit; dhe  1.12. llogaridhënies.  **Neni 7**  **Statusi**  Policia Ushtarake është strukturë e specializuar në përbërje të Forcës së Sigurisë të Kosovës, në varësi të Komandanti të Forcës së Sigurisë të Kosovës.  **Neni 8**  **Autorizimet**   1. PU-ja i ushtron autorizimet e veta në kazermat apo në zonat e operacionit ku operon FSK-ja, në hapësirat e MM-së, jashtë kazermave ndaj personelit të FSK-së dhe MM-së, si dhe ndaj personave që bien ndesh me urdhrat e ligjshëm të PU. 2. Policia Ushtarake për përmbushjen e misionit të saj, mbështetet në dispozitat e këtij ligji, Ligjit për Statusin, Imunitetet dhe Privilegjet e Misioneve Diplomatike dhe Konsullore dhe personelin në Republikën e Kosovës dhe Praninë Ndërkombëtare Ushtarake dhe personelin e saj, si dhe legjislacionin tjetër në fuqi, dhe ka këto autorizime:    1. të kryejë kontrolla të sigurisë, përfshirë por jo kufizuar vetëm në: kontrollin e personave, dokumenteve, mjeteve të transportit, bagazheve, objekteve dhe hapësirave;    2. të rregullojë trafikun dhe të shqiptojë gjoba të trafikut sipas legjislacionit në fuqi, për pjesëtaret e FSK dhe personelin e MM në automjete zyrtare.    3. të rregullojë trafikun dhe të shqiptojë gjoba të trafikut sipas legjislacionit në fuqi brenda kazermave të FSK;    4. të përdorë sinjalistikën emergjente për lëvizje në trafik;    5. të kufizojë lëvizjen, të ndalojë, të arrestojë dhe të shoqërojë persona;    6. të përdorë forcën dhe mjete shtrënguese të domosdoshme dhe proporcionale sipas legjislacionin ne fuqi;    7. të identifikojë dhe të verifikojë persona, mjetet dhe pajisjet;    8. të bëjë identifikimin e personave të cilët përdorin apo bartin uniformë, pjesë të uniformës, shenja, simbole apo mjete të ngjashme me ato të FSK;    9. të mbledhë, vlerësojë, ruajë dhe të procedojë të dhëna dhe informacione lidhur me shkeljet e dyshuara;    10. të kryejë veprime për parandalimin dhe hetimin e veprimeve kundërligjore, sipas procedurave të parapara me legjislacionin ne fuqi;    11. të bëjë sekuestrimin e përkohshëm të sendeve, mjeteve dhe pajisjeve në përputhje me ligjislacionin në fuqi;    12. të bëjë sigurimin e sendeve, objekteve, lokacioneve, zonave, vendngjarjes, provave dhe dëshmive;    13. të bëjë mbrojtjen e personave, objekteve, dhe zonave me rëndësi të veçantë;    14. të bashkëpunojë me Policinë e Kosovës dhe agjencitë tjera të zbatimit të ligjit dhe sigurisë;    15. të kryejë detyra të tjera në kuadër të misionit të FSK-së, konform urdhëresave të marra nga zinxhiri komandues;    16. të përdorë pronën e personave të tretë në rrethana emergjente dhe jashtëzakonshme.   **Neni 9**  **Detyrat e Policisë Ushtarake**  1.PU-ja ka për detyrë të:  1.1.mbajë rendin dhe disiplinën ushtarake në FSK;  1.2.sigurojë mbarëvajtjen e trafikut ushtarak;  1.3.parandalojë, hetojë dhe zbulojë krimet të cilat ndiqen sipas detyrës zyrtare, të kryera nga pjesëtarët e FSK dhe punonjës të tjerë të FSK-së dhe Ministrisë së Mbrojtjes, brenda objekteve ushtarake apo që lidhen me aktivitetet ushtarake, në përputhje me legjislacion në fuqi;  1.4.mbrojë personelin, delegacionet dhe personat me rëndësi të veçantë;  1.5.mbrojë pronën, komandën dhe njësitë ushtarake;  1.6.mbrojë objektetet ose zonat me rëndësie të veçantë**.**  **Nenin 10**  **Organizimi i Policisë Ushtarake**  1.Policia Ushtarake në Forcën e Sigurisë së Kosovës është e organizuar në;  1.1.Komanda e PU-së, e cila siguron komandim dhe kontroll ndaj Policisë Ushtarake. Komanda përbëhet nga stafi komandues dhe sektorët funksionalë për të mbështetur operacionet e Policisë Ushtarake;  1.2.Njësia e mbrojtjes së afërt që ofron siguri dhe përcjellje për personalitetet e rëndësishme, gjatë kryerjes së aktiviteteve zyrtare;  1.3..Njësia për rend ushtarak e cila siguron dhe kontrollon zbatimin e akteve ligjore dhe nënligjore për rendin dhe disiplinën ushtarake në kuadrin e veprimtarisë së FSK-së;  1.4.Njësia e hetimeve për parandalimin, zbulimin, ndjekjen e veprimtarisë kriminale, kapjen e personave që kanë kryer ose përgatiten të kryejnë vepra penale brenda hapësirave që janë nën administrimin dhe menaxhimin e FSK-së dhe MM-së.  2.Njësia e hetimeve nga paragrafi 1.4 i këtij nenin, gjatë ushtrimit të veprimtarisë së saj, për shkeljet të cilat janë të parapara në Kodin Disiplinor dhe aktet tjera normative të FSK-së, vepron në bashkëpunim me njësitë e FSK-së, kurse për kundërvajtjet dhe veprat penale, bashkëpunon me Policinë e Kosovës, Gjykatat dhe Prokurorinë.  3.Policisë Ushtarake mund t’i shtohen edhe njësi tjera të specializuara dhe operacionale varësisht nga nevojat e FSK-së.  **Neni 11**  **Paraqitja e kallëzimit penal**  Hetuesi i Policisë Ushtarake paraqet kallëzim penal për veprat që cenojnë ose mund të cenojnë Forcën e Sigurisë së Kosovës, në përputhje me dispozitat e legjislacionit në fuqi. Hetuesi vendos dokumentacionin përkatës në dispozicion të prokurorit që ka në kompetencë ushtrimin e ndjekjes penale.  **Neni 12**  **Njoftimi për paraqitje në Policinë**  **Ushtarake**  1**.**Ushtaraku ose civili që punon në Forcën e Sigurisë së Kosovës dhe Ministrinë e Mbrojtjes, ftohet për t’u paraqitur në zyrat e njësisë se hetimeve të PU-së si i dyshuar, dëshmitar apo që ka informacione për raste penale apo disiplinore.  2.Njoftimi për paraqitje bëhet me anë të fletë-thirrjes, email-it zyrtar, telefonit, duke përcaktuar arsyen e paraqitjes, kohën, vendin, si dhe punonjësin e Policisë Ushtarake që e ka ftuar.  **Neni 13**  **Shoqërimi në Policinë Ushtarake**  1**.**Polici Ushtarak shoqëron në zyrat e Policisë Ushtarake, në lokacione të caktuara, pjesëtarët e uniformuar dhe civilët në të gjitha rastet që:  1.1.refuzojnë të paraqesin dokumentin e identifikimit apo dyshohet për vërtetësinë e tij;  1.2.kundërshtojnë ose pengojnë pjestarin e Policisë Ushtarake në kryerjen e detyrës;  1.3.janë gjetur në vendngjarje dhe për të cilët dyshohet se janë autorë të veprës penale;  1.4.kërkohen nga organet e drejtësisë.  2.Personi që shoqërohet nga Policia Ushtarake, i krijohen kushte normale qëndrimi sipas legjislacionit në fuqi dhe pas sqarimit të rrethanave të çështjes për të cilën është shoqëruar, kur nuk është i përfshirë, i ndërpritet shoqërimi. Në rast se personi është i përfshirë veprohet sipas nenit 14 të këtij ligji.  3.Kur Policia Ushtarake kap një civil në strukturë ose zonë me rëndësi të veçantë, zonë ushtarake, në vend ngjarje i dyshuar për vepre penale, në zmbrapsje të sulmit ndaj ekipit, personave ose sendeve dhe pasurive që ka në mbrojtje, do të informojë Policinë e Kosovës.  4. Kundër personit nga paragrafi 3 i këtij neni, Policia Ushtarake mund të përdorë masat e nevojshme dhe mjetet shtrënguese, duke e ndaluar deri në ardhjen e Policisë së Kosovës.  5**.**Në të gjitha rastet, personi i shoqëruar apo i ndaluar nuk mund të mbahet më shumë se gjashtë (6) orë.  **Neni 14**  **Arrestimi dhe ndalimi**  Polici Ushtarak bën arrestimin dhe ndalimin e ushtarakut dhe civilit sipas dispozitave të Kodit të Procedurës Penale.  **Neni 15**  **Përdorimi i forcës dhe armëve të zjarrit**  Policia Ushtarake është e autorizuar ta përdorë forcën, armët e zjarrit, mjetet dhe pajisjet që i ka në përdorim, në përputhje me parimet e proporcionalitetit dhe domosdoshmërisë, me qëllim të përmbushjes së autorizimeve dhe detyrave sipas legjislacionit në fuqi. Në zbatim të këtij neni Ministri i Ministrisë së Mbrojtjes nxjerr akt nënligjor.  **Neni 16**  **Uniformat, shenjat dhe simbolet e Policisë Ushtarake**   1. Policia Ushtarake, gjatë kryerjes së detyrave dhe autorizimeve të saj, përveç uniformës zyrtare mund të veshë edhe rroba civile. 2. Polici Ushtarak pajiset dhe mban dokument identifikimi të Policisë Ushtarake me numër identifikues (distinktivin), dheidentifikohet në rast se kërkohet.   **Neni 17**  **Mjetet lëvizëse të Policinë Ushtarake**  Në ushtrimin e detyrave, PU përdor mjete ushtarake dhe civile. PU mund të përdorë automjete me përparësi kalimi (sisteme alarmi dhe drita rotative) dhe mjete shoqërimi. Varësisht nga misioni dhe detyra mund të përdorën automjetet nga ato transportuese, luftarake dhe automjete speciale për detyra specifike të PU-së.  **Neni 18**  **Trajnimi profesional i Policisë Ushtarake**   1. PU i nënshtrohet trajnimit profesional nga institucionet arsimore të FSK-së ose jashtë tyre, të cilat ofrojnë trajnim në përputhje me ligjin. 2. Për ushtrimin e detyrave dhe autorizimeve pjesëtari, i PU-së duhet të jetë i certifikuar sipas standardeve të brendshme të përcaktuar nga FSK-ja dhe legjislacioni përkatës në fuqi. 3. Pjesëtari i Policisë Ushtarake ri-certifikohet çdo pesë (5) vite, në mënyrën e përcaktuar nga FSK-ja dhe legjislacioni përkatës në fuqi. Dështimi në riçertifikim, nënkupton humbjen e statusit të PU, por jo edhe shërbim në FSK.   **Neni 19**  **Rrezikshmëria**  PU-ja gëzon të drejtën për pagesën e rrezikshmërisë sipas legjislacionit në fuqi.  **Neni 20**  **Shkëmbimi i informacionit**  Policia Ushtarake shkëmben informacione me Policinë e Kosovës dhe Agjencitë tjera të zbatimit të ligjit dhe sigurisë, në përputhje me legjislacionin në fuqi.  **Neni 21**  **Detyrimi për të mos dhënë informacion**   1. Polici Ushtarak dhe zyrtarët e tjerë që punojnë në Policinë Ushtarake nuk duhet të japin informacione, për të cilat kanë marrë dijeni gjatë kryerjes së detyrës ose jashtë saj, përveç personave të autorizuar me ligj. 2. Detyrimi për të mos dhënë informacion zbatohet edhe për policin ushtarak të liruar ose të larguar nga Policia Ushtarake. 3. Për informacione, që kanë të bëjnë me identitetin e dëshmitarëve dhe sinajalizuesëve Policia Ushtarake zbaton legjislacionin në fuqi.   **Neni 22**  **Aktet nënligjore**  1. Në zbatim të nenit 8, 9, 13 dhe 15 të këtij ligji, Ministri i Mbrojtjes nxjerr akte nënligjore të veçanta, në afat prej dymbëdhjetë (12) muajsh nga hyrja në fuqi e këtij ligji.  2. Aktet nënligjore që janë në fuqi vazhdojnë të zbatohen, deri në nxjerrjen e akteve të reja, me kusht që të mos jenë në kundërshtim me këtë ligj  **Neni 23**  **Shfuqizimi**  Me hyrjen në fuqi të këtij ligji shfuqizohen të gjitha aktet nënligjore që janë në kundërshtim me këtë ligj.  **Neni 24**  **Hyrja në fuqi**  Ky ligj hyn në fuqi pesëmbëdhjetë (15) ditë pas publikimit në Gazetën Zyrtare të Republikës së Kosovës.    Glauk KONJUFCA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Kryetar i Kuvendit të Republikës së Kosovës |

1. **Raportimi**

Komisioni Funksional në bazë të nenit 56, paragrafi 2, të Rregullores së Kuvendit, në mbledhjen e mbajtur më 24.01.2022 shqyrtoi në parim,Projektligjin Nr 08/L-l13 për Policinë Ushtarake në Forcën e Sigurisë se Kosovëdhe vendosi që Kuvendit t’i paraqesë rekomandimin për miratim në lexim të parë.

Kuvendi i Kosovës, në mbledhjen plenare të mbajtur me 22 shkurt 2022, pas shqyrtimit të parë të Projektligjit mori vendim që të miratohet, në parim Projektligji dhe ka ngarkuar këto komisione për shqyrtimin e tij: Komisionin funksional për Çështje të Sigurisë dhe Mbrojtjes, Komisionin për Buxhet, Punë dhe Transfere, Komisionin për Legjislacion, Mandate, Imunitete, Rregulloren e Kuvendit dhe mbikëqyrjen e Agjencisë kundër Korrupsionit, Komisionin për Integrime Evropiane dhe Komisionin për të Drejtat, Interesat e Komuniteteve dhe për Kthim.

Komisioni funksional ka shqyrtuar Projektligjin në mbledhjet e mbajtura me 18 dhe 29 mars 2022 dhe raportin me amendamente të propozuara në mbledhjen e datës 06.04.2022 në pajtim me nenet 57, 67 dhe 68 të Rregullores së Kuvendit e ka proceduar tek komisionet e përhershme për vlerësim sipas fushëveprimit të tyre.

1. **Përmbajtja kryesore e projektligjit**

Projektligji është i strukturuar në njëzet e katër (24) nene, të cilat janë renditur dhe të ndarë në paragrafë dhe nën-paragrafë. Projektligji, në përputhje me Udhëzimin Administrativ Nr. 03/2013 për standardet e hartimit të akteve normative, përmban pjesën hyrëse (titullin, preambulën, si dhe dispozitat e përgjithshme) pjesën kryesore (dispozitat materiale dhe administrative) si dhe pjesën përfundimtare (dispozitat e hyrjes në fuqi).

1. **Opinionet e komisioneve të tjera**

*Komisioni për Legjislacion, Mandate, Imunitete, Rregulloren e Kuvendit dhe mbikëqyrjen e Agjencisë kundër Korrupsionit* në mbledhjen e mbajtur me datë 27.0.2022 ka konstatuar që Projektligji me amendamentet e propozuara janë në pajtim me Kushtetutën dhe ligjin e zbatueshëm, përveç nenit 13 paragrafët 5 dhe 6 te cilët duhet te harmanizohen me Kodin e Procedurës Penale.

*Komisioni për Buxhet, Punë dhe Transfere* në mbledhjen e mbajtur me date 26.04. 2022 ka konstatuar për dispozitat e Projektligjit dhe amendamentet e propozuara nuk përmbajnë implikime buxhetore shtesë.

*Komisioni për Integrime Evropiane* në mbledhjen e mbajtur me date 27. 04. 2022 ka konstatuar çështjet e rregulluara dhe te adresuara nga Projektligji nuk rregullohen në mënyre specifike me legjislacionin e Bashkimit Evropian.

*Komisioni për të Drejtat, Interesat e Komuniteteve dhe Kthim* nuk e ka shqyrtuar projektligjin brenda afatit të paraparë me Rregulloren e Kuvendit.

1. **Debati në komision**

Komisioni funksional në mbledhjen e mbajtur me date 29.04. 2022 ka miratuar Raportin me Rekomandime të cilin i’a paraqet, Kuvendit për shqyrtim dhe miratim. Në mbledhje, Kryetari i Komisionit theksoi se sipas rekomandimit edhe te Komisionit për Legjislacion është berë harmonizimi i nenit 13, paragrafët 5 dhe 6 me dispozitat e Kodit të Procedurës Penale. Prandaj lidhur me këtë Komisioni vendosi qe Projektligji me ndryshimet e propozuara t’i dërgohet Kuvendit për shqyrtim dhe miratim në lexim të dytë.

1. **Arsyetimi i amendamenteve**

**Amendamenti 1**

Amendamenti është bërë me qëllim qe fushëveprimi i Ligjit të jete më përmbajtjesor dhe gjithëpërfshirës .

**Amendamenti 2**

Ky amendament ka për qellim të qartësoje statusin e policisë ushtarakë si polica e FSK.

**Amendamenti 3**

Amendamenti 3 është formuluar me qëllim te përkufizimit më të qartë të misionit të FSK-së.

**Amendamenti 4**

Fshirja e Nenit 8.2. është bërë pasi është i njëjti formulim me fushëveprimin e Ligjit.

**Amendamenti 5**

Ky amendament është bërë me qëllim të referimit te sakte të kornizës ligjore në fuqi në baze të së cilës Policia Ushtarake bazohet për kryerjen e misionit të saj.

**Amendamenti 6**

Ky ka për qëllim të standardizimit të titujve te nenet 10, 12 dhe 18, pasi përdorim i shkurtesave në tekstin e nenave nuk praktikohet.

**Amendamenti 7**

Ky amendament është bërë me qëllim të korrektimit te dispozitës së nenit 10.3(1.3).

**Amendamenti 8**

Qëllimi i këtij amendamenti është të përcaktohet qartë kushtet dhe rrethanat e shoqërimit të individëve nga policia ushtarake, për të garantuar të drejtat dhe liritë themelore te këtyre individëve.

**Amendamenti 9**

Ky amendament është bërë me qëllim të harmonizimit të dispozitave të Nenit 13.5 me dispozitat e Kodit të Procedurës Penale.

**Amendamenti 10**

Përmes këtij amendamenti fshihet Neni 15.6. pasi i njëjti nuk është në harmoni me dispozitat e Kodit të Procedurës Penale.

**Amendamenti 11**

Ky amendament është bërë me qëllim të riformulimit të nenit 14, për te përcaktuar sakte se ndalimi dhe arrestimi i individëve nga Polica Ushtarake duhet të bëhet sipas dispozitave të Kodit të Procedurës Penale.

**Amendamenti 12**

Përmes këtij amendamenti është fshirë neni 16, pasi përmbajtja e tij është e ndërlidhur dhe e integruar me përmbajtjen e nenit 6 të Ligjit.

**Amendamenti 13**

Ky amendament është formuluar me qëllim të krijimit të bazës ligjore për nxjerrjen e akteve nënligjore për zbatimin e ligjit.

**Amendamenti 14**

Ky amendament ka ndryshuar titullin e nenit 23, pasi i njëjti nuk përkonte me përmbajtjen e nenit.

1. **Arsyetimi i Raportit**

Arsyetimin e Raportit me rekomandime e paraqet kryetari i komisionit, Bekë Berisha.

**Kryetari i Komisionit**

**Bekë Berisha**